Document ID: /roh_data/filtered/fineweb-2-filterrobots_roh.jsonl.gz/51597

Departement für Infrastruktur, Energie und Mobilität
Departament d'infrastructura, energia e mobilitad
Dipartimento infrastrutture, energia e mobilità
A partir dal 1. d'october 2022 valan novas reglas d'acquisiziun per ils incumbensaders publics en il chantun Grischun. Per quest termin ha la Regenza declerà da sa participar a la Cunvegna interchantunala revedida davart las acquisiziuns publicas (CIAP 2019) e mess en vigur las disposiziuns executivas chantunalas necessarias. Sco consequenza vegn la legislaziun chantunala da submissiun vertenta abolida per ils 30 da settember 2022. Las novas basas legalas sco er la missiva da la Regenza chattais Vus qua sut. Ulteriuras infurmaziuns davart il nov dretg d'acquisiziun vegnan messas a disposiziun cuntinuadamain sin questa pagina (fegls d'infurmaziun, mussavia davart las acquisiziuns, links e.u.v.).
Tras la participaziun a la CIAP presta il Grischun ina contribuziun impurtanta per armonisar il dretg d'acquisiziun en Svizra. Da quai profitan en plirs reguards tant l'economia sco er ils posts d'acquisiziun. Las prescripziuns d'acquisiziun revedidas s'orienteschan pli fitg tenor aspects da qualitad, da persistenza e d'innovaziun.